Minority Report

Minority Report er en amerikansk film fra 2002 som bygger på en novelle av Philip K. Dick. Filmen er regissert av Steven Spielberg, og har blant andre Tom Cruise, Colin Farrell og Samantha Morton i rollene.

Handling 
I april år 2054 i Washington, DC bruker politiet en prototyp som heter PreCrime, som kan oppdager mordere før de kriminelle faktisk slår til. Antall drap i hovedstaden har dermed blitt redusert til null. Spesialiserte mennesker med en spesiell mutasjon kalt "pre-cogs" kan spå fremtiden, og ser forbrytelser ved å få visjoner om fremtiden. Kriminelle blir deretter fengslet i en virtuell virkelighet. Amerikanske myndigheter skal snart vedta å ta i bruk dette kontroversielle programmet over hele landet.

Etter at sønnen Sean forsvant, har PreCrime-kaptein John Anderton (spilt av Tom Cruise) skilt seg fra sin kone Lara. Samtidg som Danny Witwer fra det amerikanske justisdepartementet følger med på PreCrime-programmet, genererer PreCogs en ny spådom: De påstår at John Anderton i løpet av de neste 36 timene kommer til å drepe en mann han ikke kjenner, ved navn Leo Crow. Anderton flykter for å unngå å bli arrestert, men Danny Witwer gir politiet ordre om å finne Anderton igjen og sperre ham inne.

Anderton ber om hjelp fra Dr. Iris Hineman, skaper av PreCrime-teknologi. Hun røper at noen ganger har en PreCog en annen visjon enn de to andre PreCogs, en "minoritetsrapport" om en mulig alternativ fremtid. Dette har blitt holdt hemmelig for offentligheten, da det vil skade systemets troverdighet. Anderton ønsker å finne "minoritetsrapporten" om saken hans, for å bevise sin uskyld. Anderton vender tilbake til PreCrime, og får tak i en PreCog som han tar med til en hacker for å trekke ut minoritetsrapporten. Men ingen slik rapport eksisterer. I stedet får han se et bilde fra drapet på Ann Lively, en kvinne som ble druknet fem år tidiigere. Anderton og en PreCog går til Leo Crow sitt hotellrom. De finner mange bilder av barn, inkludert Sean, sønnen til Anderton. Crow dukker opp, og Anderton beskylder ham for å være en seriemorder som har drept flere barn.

Crow ber imidlertid om å bli drept, etter å ha blitt ansatt av en ukjent person for å plante bildene og bli drept i bytte for at familien hans skal få veldig mye penger. Crow griper Andertons pistol, trekker i avtrekkeren og dreper seg selv. Anderton oppdager at Ann Lively var en rus-avhengige mor som solgte datteren sin, Agatha, til PreCrime. Ann Lively klarte deretter å slutte med rus, og ville ha datteren, Agatha, hjem igjen. Men Lively ble deretter myrdet ved drukning. Danny Witwer, som studerer dødsfallet til Leo Crow, mistenker at Anderton egentlig er uskyldig. Han forteller dette til PreCrime-direktør, Lamar Burgess. Men Burgess dreper Witwer med Andertons pistol. På dette tidspunktet var PreCogs frakoblet, og drapet av Witwer blir ikke oppdaget.

Andertons eks-kone Lara kontakter Burgess og sier at Anderton er hos henne, og han blir tatt til fange. Han blir anklaget for drapene på Leo Crow og Danny Witwer, og blir plassert i en permanent drømmeaktig søvn. PreCog Agatha kobles til PreCrime-systemet igjen. Burgess forsøker å trøste Lara, men avslører at han drepte Ann Lively flere år tidligere. Lara hjelper Anderton løs, og han får tak i hele videoen av Agatha sin visjon hvor Burgess dreper Ann Lively. En ny rapport kommer fra PreCrime: Burgess ønsker å drepe Anderton. Men Burgess skyter i stedet seg selv. Etterpå blir PreCrime-systemet fullstendig slått av. Alle fangene som ble dømt på grunn av PreCrime blir benådet og løslatt. Anderton og Lara får et nytt barn sammen. Alle PreCogs blir sendt bort, til et ikke-avslørt sted, for å leve livene deres i fred.

John Anderton kjører en Lexus 2054 i filmen.

Rolleliste (utvalg) 

 Tom Cruise — John Anderton
 Max von Sydow — Lamar Burgess
 Neal McDonough — Fletcher
 Jessica Capshaw — Evanna
 Keith Campbell — «Pre-Crime»-politi
 Frank Grillo — «Pre-Crime»-politi
 Colin Farrell — Danny Witwer
 Samantha Morton — Agatha
 George Wallace — Pollard (som George D. Wallace)
 Ashley Crow — Sarah Marks
 Peter Stormare — Dr. Solomon Eddie

Eksterne lenker 
 

Filmer lagt til Washington, DC
Science fiction-filmer fra USA
Thrillerfilmer fra USA
Dystopiske filmer fra USA
Filmer fra 2002
Filmer regissert av Steven Spielberg
Filmer basert på bøker
DreamWorks-filmer
Engelskspråklige filmer
Filmer satt til 2050-årene